Negan The Walking Dead Diperkenal Dalam Permainan Arked Tekken 7
Musim terbaru permainan arked Tekken 7 bakal memperkenalkan beberapa karakter baru termasuklah kembalinya karakter veteran Anna Williams dan Lei Wulong. Tetapi yang paling mengejutkan peminat permainan arked ini adalah watak baru yang cukup dikenali, iaitu Negan, karakter antagonis dalam siri The Walking Dead.  Selepas berakhirnya perlawanan akhir di Evo 2018 baru-baru ini, pengarah siri Tekken, Katsuhiro Harada dan pereka permainan Michael Murray mengumumkan beberapa karakter baru akan dimasukkan dalam permainan arked Tekken 7 akan datang. Harada menunjukkan 6 karakter bakal diisi dalam Tekken 7, dimulai dengan karakter Anna Willaims dan Lei Wulong dengan memaparkan aksi-aksi karakter tersebut sebelum diakhiri dengan mendedahkan karakter Negan. Sementara itu, 3 lagi karakter baru belum didedahkan. Anda boleh lihat trailer menarik Tekken 7 dipemain video dibawah.
